**Epitaf**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

N-a renăscut, căci n-a murit.

Nu va muri, căci n-a trăit...

Probabil se va odihni,

Plecat din preajma celor vii

Şi-ntors cu faţa către cer

Va dezlega acel mister

Al vieţii duse pe Pământ

În anii toţi, furaţi de vânt.

De ce venim pe-această lume?

De ce primim câte un nume?

De ce există şi plecare,

Când sunt destui pe care-i doare

Să-i părăsim de timpuriu?

Aş vrea să-ţi spun, însă nu ştiu...